fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi da en sv fi fi nl fi fr fi fi fi fi fi lt fr fr fa fi fi ms fi fi fi fi fi fi fi fi fi fi da en fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi fi fi fi fi sv fi fi fi fi fi de fi fi fi fi fi fi fi fi fi fi fi fi en en fi es en fi en en
Ostaa uudet bikinit. Oon tosi laiska ostamaan bikinejä tai rintaliivejä. En jaksais millään sovittaa niitä ja tuntuu, että sopivia on vaikea löytää. Luonnollisesti raskaus ja imetys on vielä muuttanut rintoja joten vanhat koot tuskin pitää paikkaansa. Jos vaikka ryhdistyis tänä kesänä ja oikeasti hankkis bikinit tai vaikka kahdet.
Käydä uimassa useammin kuin pari kertaa. Oon vähä huono käymään uimassa. Viime kesänä en tainnu käydä uimassa kertaakaan!? Tosin oli kyllä niin kylmä kesäkin ja kun helteet alkoi, niin Timo oli töissä.
Ostaa uuden tietokoneen. Tämä itse asiassa on tehty jo. Näppäilen tätä postausta uudella tietokoneella, jonka Timo löysi tori.fi:stä. Tämä on käytännössä uusi, sillä myyjän mukaan tämä on käynnistetty vain jotain kymmenen kertaa. Ostin edellisen kannettavani ylioppilaslahjarahoilla vuonna 2010 eli se oli jo kuusi vuotta vanha ja veteli kyllä ihan viimeisiään. Tein sillä pitkän aikaa vain pakolliset jutut ja nettiä esimerkiksi selaisin ainoastaan puhelimella, koska tuo tietokone oli vaan niin huono. Myönnän, että bloggausinto on latistunut tuon vanhan tietokoneen takia, mutta toivottavasti nyt löytyisi bloggausintoakin tämän uuden ja nopeamman koneen myötä.
Käydä piknikillä. Joku kaunis kesäpäivä ois kiva pakata ruoat ja viltit mukaan ja lähteä hyvässä seurassa rannalle.
Viettää someton päivä tai vaikka useampi. Kuinka usein sitä tuleekin oltua kännykkä kourassa naama kiinni näytössä? Myönnän, että hirvittävän usein. Viime kesänä olin muutaman päivän ilman sosiaalista mediaa ja tänä kesänäkin voisin tämän toteuttaa.
Tehdä kesän 2016 soittolista. Kyllä, ehdottomasti! Vuoden 2016 kesähitit samalle listalle, jota voi sitten kesällä kuunnella vaikka terassilla.
Ottaa enemmän kuvia. Jotenkin en kuljeta kameraa niin paljon mukana, niin jää monet kesäiset kuvat ottamatta. Jos tänä kesänä yrittäis ottaa vähän enemmän.
Saada vihdoin makkariremontti valmiiksi. En itse ajatellut, että siinä menis näin kauan, kun tammikuussa muistaakseni sitä aloitettiin, että joo... Sellasta se elämä välillä on, tosi kiireistä siis. Jos vaikka nyt kesällä.
Käydä asuntomessuilla. En ole muistaakseni käynyt koskaan asuntomessuilla, ellen sitten ihan pienenä. Tänä vuonna asuntomessut ovat täällä Seinäjoella joten kyllä siellä täytyy lähteä käymään. Onko mun lukijoissa tyyppejä, joilla olisi samat suunnitelmat?
Käydä jossain, missä en ole ennen käynyt. Tällä hetkellä ei ole mielessä mitään paikkaa, mutta uudet paikat on aina kivoja.
Vietä enemmän aikaa ystävien kanssa. Mitäpä tähän lisäämään?
Käydä laavulla paistamassa vaahtokarkkeja. Paistetut vaahtokarkit on kyllä jotain ihan parasta. Nam!
Käydä mökillä. Meillä ei ole mökkiä, että sellainen pitäisi vuokrata, mutta olis kyllä hienoa päästä mökkeilemään kesällä.
Käydä keräämässä mustikoita pakkaseen talvea varten. Viime vuonna mun piti käydä keräämässä, mutta en sitten jaksanut/ehtinyt, niin äiti poimi meille muutaman pussin. Jos vaikka tänä vuonna kävis tällä kertaa itse poimimassa ja uhmais hirvikärpäsiä.
Varmasti kesällä 2016 tulee tehtyä kaikenlaista muutakin, mutta tässä mun lista, mitä päällimmäisenä tuli mieleen, että olisi kiva toteuttaa. Yleensä se menee kyllä niin, etten välttämättä saa toteutettua näistä puoliakaan, kun kesä on jo ohi. Mutta katsotaan sitten kesän lopussa, mikä on tilanne.
Onko teillä millaisia kesäsuunnitelmia? :)
Category: lifestyle, oma elämä
Blogi-ilta Seinäjoen Hair & Beauty Spa:ssa
maanantai 16. toukokuuta 2016
Hei! Mun Instagramseuraajat saikin jo vähän vinkkiä siitä, missä olin viime viikon torstaina. Sain mahdollisuuden osallistua Blogi-iltaan Seinäjoen keskustassa sijaitsevassa Hair & Beauty Spa:ssa yhdeksän muun Seinäjoen seudun bloggaajan kanssa. Olen itse aikaisemmin käynyt HBS:ssa kuumakivihieronnassa (kirjottelin tähän aluks, että kuumaKIIVIhieronnassa...) sekä kerran värjäyttämässä hiukseni joten paikka oli entuudestaan tuttu. Oli silti mukava päästä kiertämään koko liike ja tutustua perusteellisemmin heidän palveluihin ihanan henkilökunnan opastuksella. Henkilökunta olikin varattu meille koko illaksi mistä olin kyllä tosi otettu!
Hair & Beauty Spa:sta löytyy kauneushoitola, josta saa esimerkiksi ripsenpidennykset, jalkahoidot, käsihoidot, erilaiset hieronnat kuten kuumakivihieronta ja bambuhieronta, suihkurusketuksen ja vaikka kynnet kuntoon kesää varten, meikin juhliin tai tarvittaessa meikkiopastusta kädestä pitäen. Mahdollisuus on myös nauttia yksin tai kaksin rentouttavasta kylpyhetkestä musiikin soidessa. Ainakin kaikki kylpyammeet sun muut on niin mun mieleen ja sillon se kuumakivihieronta oli aivan ihana.♥ Parturi-Kampaamon puolella taas onnistuu luonnollisesti värjäykset, leikkaukset, erilaiset kampaukset esimerkiksi häitä varten ja pidennysten laittaminen. Oon tosiaan kerran istunut heillä kampaamotuoliin itseasiassa meidän pojan syntymän jälkeen ja täytyy se mainita, että pesupaikalla olevat hierovat tuolit oli kyllä aivan ihanan luksusta!
Hair & Beauty Spa:n alakerrassa on hyvinvointi ja valmennuskeskus T2M, johon saimme myös käydä tutustumassa. Siellä olikin sillä hetkellä treenit menossa ja mulla itselle jäi positiivisena mieleen se, että salista puuttui kokonaan peilit, jolloin keskittyminen on siinä treenaamisessa eikä peiliselfien ottamisessa. Tälle kuntosalille olisi näin aloittelijana helppo mennä, sillä henkilökunta vaikutti todella ammattimaiselta ja kannustavalta. En ollut aikaisemmin kuullut, että tällainen kuntosali on olemassa, niin myös siksi oli todella mielenkiintoista kuulla heidän toiminnastaan ja käydä tutustumassa ihan paikan päällä.
Meille tarjoiltiin illan aluksi alkumaljat mansikoiden ja vaahtokarkkien kera sekä kerrottiin uusimpia trendejä esimerkiksi hiustenlaittoon. Letit ovat muun muassa tämän kesän ehdoton in-juttu. Totta kai meille esiteltiin myös Hair & Beauty Spa:n käyttämiä meikki- ja hiustuotteita, joita voi ostaa heidän myymälästään. Oltiin esimerkiksi ensimmäisten joukossa tutustumassa Label.M:n Diamond dust -nimisiin uusiin hiustenhoitotuotteisiin, jotka olivat juuri saapuneet sinä päivänä liikkeeseen. Nämä tuotteet sisälsivät muun muassa timanttijauhetta, ruusun terälehtien öljyä ja samppanjaa. Mun korvaan ainakin kuulostaa ihanan ylelliseltä, kun yleensä käytän vaan markettien shampoita. Kun oltiin kierretty paikat ja palvelut oli esitelty, niin saatiin vapaasti seurustella ja kysellä ja jos halusi, niin mahdollisuus oli saada itselleen pikahuulimeikki. Lopuksi saatiin lahjakassit, joissa oli Diego dalla palman kauneudenhoitotuotteita.
Tämä oli kyllä ehdottomasti yksi mieleenpainuvin ilta jo myöskin siksi, että tämä oli ensimmäinen kerta, kun tapasin muita bloggaajia Seinäjoen seudulta. Tällaisia ehdottomasti lisää! Oli mukavaa myös, etten ollut ainoa, joka räpsi kuvia. Haha. Kiitos siis Hair & Beauty Spa, T2M sekä tietysti muut bloggaajat, jotka olitte paikalla!♥
Marika, Krista, minä, Oona, Kristiina, Ida, Noora, Maiju, Saija ja Iiris
(nimiä klikkaamalla pääsee tyttöjen blogeihin)
torstai 12. toukokuuta 2016
Tuossa yks päivä katselin Pirkka-lehteä ja bongasin sieltä tämän reseptin brookiesta. Taikinaan löytyi ainekset kotoa suklaata lukuunottamatta niin päätin kokeilla sitä heti samana päivänä. Brookie on amerikkalainen leivonnainen, jossa yhdistetään suussa sulava brownie ja rapea cookie. Brookien valmistukseen tarvitsee siis kaksi erillistä taikinaa, mutta itse leivos on todella helppo valmistaa, eikä vaadi mitään ihmeellisyyksiä!
150 g tummaa leivontasuklaata
1 rkl tummaa kaakaojauhetta
2 dl sokeria (vähempikin varmaan riittäisi!)
1 1/4 dl sokeria
50 g tummaa leivontasuklaata
1. Valmista ensin brownietaikina. Sulata rasva kattilassa ja paloittele suklaa mukaan joukkoon niin että sekin sulaa.
2. Sekoita kuivat aineet keskenään ja lisää ne suklaan ja rasvan sekaan.
3. Riko kananmunien rakenne ja lisää ne taikinaan. Sekoita tasaiseksi taikinaksi.
4. Vuoraa suorakaiteen muotoinen piirakkavuoka (n.16cm x 26 cm) leivinpaperilla tai levitä taikina pellille kuten minä tein. Levitä tasaiseksi ja paista 200 asteessa n.5-15 min. Vaihtelee ihan uunin mukaan. Brownie saa jäädä sisältä "raa-aksi".
5. Valmista sillä aikaa cookietaikina.
6.Vaahdota vähän pehmennyt rasva ja sokeri keskenään. Lisää kananmuna.
7. Pilko suklaa rouheeksi (ei tarvitse olla pientä), sekoita kuivat aineet ja lisää ne vähitellen taikinan joukkoon. Sekoita tasaiseksi.
8. Lisää taikina pieninä nokareina brownietaikinan päälle. Paista vielä 5-15 min uunista riippuen, niin että cookietaikina on saanut vähän väriä pintaan.
9. Anna jäähtyä ja leikkaa sopivan kokoisiksi paloiksi. Itsellä tuli 15 palaa.
Olin itse tyytyväinen lopputulokseen, mutta tämä on ihan älyttömän makeaa eikä todellakaan pystynyt paljoa syömään. Mies tykkäsi muakin enemmän ja se tais näitä vedellä tuolta jääkaapista urakalla. "oothan sä jo kuvannu nää blogia varten?" Haha. Mä olin yllättynyt brownietaikinan sokerimäärästä noihin muihin raaka-aineisiin verrattuna! Ihan älytön määrä! Ja kun maistoin taikinaa, niin sokeri vaan narskui hampaissa joten uskoisin, että vähempikin sokerimäärä riittäisi. Itse en myöskään käyttänyt tummaa kaakaojauhetta vaan ihan tavallista. Cookietaikinaan saattaisin myös ens kerralla vaihtaa tumman suklaan sijasta esimerkiksi tavallisen maitosuklaan, jotta se vähän tasapainottaisi leivosta, koska onhan tuo aika makeaa. Itse tein paloista aika isoja ja pohdinkin, että nuo voisi ihan hyvin puolittaakin, koska leivos tosiaan oli makeaa, niin pienempikin suupala mielestäni riittäisi ihan hyvin tietenkin riippuen siitä millaiseen kattaukseen nämä tulevat. Aion kyllä tehdä näitä ehdottomasti toiseenkin kertaan. Eikun kokeilemaan! :)
"Puhukaa vaan pahaa pizzerioissa, samaan aikaan rustaan näit lauluja, joita ens kesänä sä hoilaat mukana"
sunnuntai 1. toukokuuta 2016
Farkkupaita - H&m | Farkut - Gina Tricot | Kengät - Kirpputori/Vagabond | Aurinkolasit - Kirpputori
Hei ja hyvää vappua! En malta olla hehkuttamatta, kuinka ihana sää tuolla ulkona on! Tarkeni helposti ilman takkia eikä edes tuullut. Aivan ihana sää! Tuttuun tapaan käytiin koko perheenä keskustassa vapputorilla ostamassa vähän lakua, kävelemässä ympäriinsä ja nauttimassa melkein jo kesäisestä säästä. Muistan, kun joskus tenavana oon ollu Seinäjoen vapputorilla, vaikken täällä asunutkaan. Nyt kun täällä asun, niin tulee aina torilla käytyä, vaikka tietää, ettei sieltä mitään löydykään. Silti ne lakut pitää käydä ostamassa. Haha. Samalla reissulla kuvattiin mun asu. Nää mustat Gina Tricotin Molly-farkut on kyllä ollu niin nappiostos ja erityisesti tykkään yhdistää niitä farkkupaitojen kanssa, koska omasta mielestä ne sopii yhteen kun nenä päähän. Tuo farkkupaita onkin ihan älyttömän vanha, joskus vuonna 2013? ostettu, mutta silti niin lemppari ja hyvässä kunnossa pysynyt.
Pidin tuossa viikon kirpputoripöytää Vanhankylän Ullakko kirpputorilla ja siellä meni kyllä kivasti tavaraa ja pääsin monesta ylimääräisestä tavarasta eroon. Hyvä fiilis! Muutenkin menee hyvin ja tässä toukokuussa on tulossa kaikkea kivaa elämässä ja esimerkiksi tähän blogiin liittyvä juttu, josta kuulette sitten myöhemmin. Odotan kyllä innolla! Lähdetään tästä vielä käymään ulkona. Mukavaa alkavaa viikkoa teille!♥
Miten teidän vappu sujui? :)
Category: asut, lifestyle, musiikki
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Blogi-ilta Seinäjoen Hair & Beauty Spa:ssa
"Puhukaa vaan pahaa pizzerioissa, samaan aikaan ru...
CopyRight © | Theme Designed By Hello Manhattan